text: [{"text_idx": "#000002", "text": "A\u0301 mi\u00f0h\u00e6ddini hu\u0301sast havastovan, fundarstovan, spi\u0301sustovan og karnappstovan."}, {"text_idx": "#000003", "text": "Karnappstovan er hjarta a\u0301 gamla hotellinum, hetta er stovan har okkara gestir m\u00f8tast, heilsast og skiljast."}, {"text_idx": "#000005", "text": "Vi\u00f0 si\u0301num v\u00f8kru ska\u0301pum, chatolli og konsolbor\u00f0um u\u0301r ro\u0301sintr\u00e6\u00f0, hevur henda stova eisini t\u00e6r serst\u00f8ku gr\u00f8nu Christian IX plyss sofurnar vi\u00f0 tilhoyrandi 8 sto\u0301lum sum bo\u00f0a fra\u0301 ri\u0301kari s\u00f8gu av Amalienborg."}, {"text_idx": "#000006", "text": "Somulei\u00f0is hevur henda stova atgongd til spi\u0301sustovuna, fundarstovuna og geingina, og er hetta or\u00f0s\u00f8kin til at hon er ta\u00f0 mest ny\u0301tta ru\u0301mi a\u0301 Gamla Hotellinum."}, {"text_idx": "#000007", "text": "Eystasti endin a\u0301 hotellinum er alt eitt ru\u0301m, ho\u0301ast hetta ikki upprunaliga var solei\u00f0is. Hetta ru\u0301m er sera v\u00e6l egna til fundir og fyrilestrar, og her hava vit eitt sto\u0301rt fundarbor\u00f0 sum kann hy\u0301sa upp til 22 fo\u0301lk, eisini hava vit alla ny\u0301ti\u0301mans u\u0301tger\u00f0 hesum vi\u00f0vi\u0301kjandi."}, {"text_idx": "#000008", "text": "Fundarstovan er sett saman av upprunaligum m\u00f8blum sum eru tilevna\u00f0ir av kenda danska snikkaranum Johannes Larssen, sum var sera v\u00e6l umto\u0301ktur fra\u0301 1940 til og vi\u00f0 1950."}, {"text_idx": "#000009", "text": "Henda stova er tann minsta av okkara fy\u0301ra stovun."}, {"text_idx": "#000010", "text": "Stovan er upprunaliga tilgj\u00f8rd til 6 gestir, men ho\u0301ast hetta er m\u00f8guligt at skoyta uppi bori\u00f0 solei\u00f0is at hon kann ru\u0301ma 8 gestum."}, {"text_idx": "#000011", "text": "Hesir spi\u0301su stovu m\u00f8blar sto\u0301\u00f0u hja\u0301 Hans og Mariu Hansen i\u0301 Sandava\u0301gi vanliga nevndur \u201cm\u00f8bil Hans\u201d hetta komst av at hann i\u0301 mong a\u0301r seldi m\u00f8blar, og keyptu hann og konan hetta spi\u0301sustovu setti\u00f0 u\u0301r Norra uml 1955."}, {"text_idx": "#000012", "text": "Spi\u0301sistovan er eisini tann einasta stovan sum hevur atgongd til altanina oman i\u0301mo\u0301ti sjo\u0301num, har mynd er tikin av Fredrik kongi saman vi\u00f0 konu og d\u00f8trum a\u0301 F\u00f8roya vitjan i\u0301 1959."}, {"text_idx": "#000013", "text": "Vi\u00f0 si\u0301num o\u0301teljandi gr\u00f8nu litum sum pry\u0301\u00f0a veggir, go\u0301lv, gardinur og plantur saman vi\u00f0 teimum mongu vindeygunum kennist ta\u00f0 sum na\u0301ttu\u0301ran og stovan gerast ein heild."}, {"text_idx": "#000014", "text": "Hetta er uttan iva ta\u00f0 ru\u0301mi\u00f0 a\u0301 hotellinum sum mest orka er l\u00f8gd i\u0301, veggir og go\u0301lv eru hond ma\u0301la\u00f0ir vi\u00f0 serligum mynstri. Her hava vit so vi\u0301tt gj\u00f8rligt roynt og skapa eitt ru\u0301m vi\u00f0 hugnaligari atmosferu og har gestir okkara veruliga kenna fri\u00f0, og ver\u00f0ur henda stova ny\u0301tt til morgunmatar stovu til og til matarste\u00f0g ta\u0301 fundarvirksemi er"}, {"text_idx": "#000015", "text": "Vi\u00f0 ta\u00f0 gamla spi\u0301subor\u00f0i, standa teir 14 eiki- sto\u0301larnir hja\u0301 Christian IX . sum upprunaliga stava fra\u0301 a\u0301 Amailenborg, og pry\u0301\u00f0a enn meir og geva s\u00f8gu til stovuna"}]